Bekende se derde baba gebore | SARIE
FOTO Instagram @katherineheigl	Verwante Artikels
Bekende se derde baba gebore	deur Gaynor Siljeur
Die Amerikaanse aktrise Katherine Heigl en haar man, die sanger en liedjieskrywer Josh Kelley, is nou die ouers van drie kinders! Die aktrise het die lewe geskenk aan klein Joshua Bishop Kelley Jr. op 20 Desember 2016, berig E News.
Katherine het verlede jaar die nuus oor haar swangerskap op haar blog, Heavenly days, gedeel.
“Dit was baie onverwags, maar baie opwindend,” het sy oor haar swangerskap geskryf.
Die paartjie het reeds twee aangenome dogters, Naleigh Moon (7) en Adalaide Marie Hope (4).
Ons kan nie wag om klein Joshua te sien nie!